Greek Legal Document

Category: 318

Content:
8. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 6822/127 της 31 Μαΐου/24 Ιουν. 1969 (ΦΕΚ Β΄  412) Περί καθιερώσεως του συστήματος της προφορικής δηλώσεως των αποσκευών, δι’ απάσας τας κατηγορίας των επιβατών. Έχοντες υπ’ όψιν: 1)Τας διατάξεις του άρθρ. 1 παρ. 4 του Ν.Δ. 2544/1953, «περί τελωνισμού ειδών ατομικής χρήσεως επιβατών και ειδών μετοικούντων», ως τούτο συνεπληρώθη υπό του άρθρ. 5 παρ. 1 του Νόμ. 4055/60, «περί τροποποιήσεως και συμπληρώσεως διατάξεών τινων της τελωνειακής και δασμολογικής νομοθεσίας». 2)Την υπ’ αριθ. Δ. 4401/20.6.60 (Ε.Δ.Υ.Ο. 72/ 60), ημετέραν απόφασιν, «περί καταργήσεως της γραπτής δηλώσεως αποσκευών, δι’ ωρισμένας κατηγορίας επιβατών». 3)Την ανάγκην βελτιώσεως των όρων και συνθηκών εισόδου των επισκεπτομένων την χώραν μας επιβατών, εις επίπεδον ανταποκρινόμενον εις τας αξιώσεις και τας απαιτήσεις της συγχρόνου τουριστικής ιδέας δια την τουριστικήν ανάπτυξιν της χώρας. 4)Το γεγονός, ότι η ήδη ισχύουσα γραπτή δήλωσις αποσκευών δι’ ενίας κατηγορίας επιβατών, κατέστη άνευ ουσιαστικού περιεχομένου δια την εξασφάλισιν των συμφερόντων του Δημοσίου, και αποτελή οχληράν διατύπωσιν δια τους επιβάτας τούτους, άμα δε και τροχοπέδην εις τον χρόνον ταχείας διακινήσεώς των, αποφασίζομεν: Άρθρον μόνον.-1.Ο υπό του άρθρ. 1 παρ. 2 του Ν.Δ. 2544/53 προβλεπόμενος δοκιμαστικός έλεγχος των αποσκευών, ενεργείται δια πάσας τας κατηγορίας επιβατών, των αφικνουμένων δι’ οιουδήποτε μέσου εν τη ημεδαπή, επί τη βάσει προφορικής δηλώσεως του κατά την παρ. 1 του ιδίου άρθρου περιεχομένου αυτών, ενώπιον του αρμοδίου δια τον έλεγχον τελωνειακού υπαλλήλου. 2.Από της ενάρξεως της ισχύος της παρούσης αποφάσεως καταργείται η υπ’ αριθ. Δ. 4401/20.6.60 ημετέρα απόφασις, ως και πάσα ετέρα επί του αυτού αντικειμένου δ/γή ημών. 3.Η ισχύς της παρούσης αποφάσεως άρχεται από της δημοσιεύσεώς της εις την Εφημερίδα της Κυβερνήσεως. Σελ. 266,02(β) 363-116 30.Β.θ.8 Τελωνισμός ειδών ατομικής χρήσεως 71